Marjorie Wallace - Wikipedia

# Marjorie Wallace

### vanuit Wikipedia, die vrye ensiklopedie.

Marjorie Wallace (1925, Edinburgh – 26 Junie 2005, Onrus) was 'n Suid-Afrikaanse skilder wat in Skotland gebore is en daar groot geword en studeer het.[1] [2] Nadat sy die Afrikaanse skrywer Jan Rabie in Parys ontmoet het en met hom getroud is, het sy haar in 1955 saam met hom in Suid-Afrika gevestig.[3]

Marjorie Wallace het van 1942 tot 1947 kuns studeer by die Edinburgh College of Art. Sy het reeds vroeg 'n indruk gemaak as kunstenaar en het die jongste persoon nog geword om verkies te word tot die Koninklike Skotse Kunsakademie.[2] In 1947 word die Andrew Grant reisbeurs aan haar toegeken wat dit vir haar moontlik maak om na Europa te reis. Sy woon 'n aantal jare in Parys waar sy aan 'n aantal groep uitstallings deelneem. Sy hou haar eerste solo-uitstalling in in Edinburgh in The Scottish Gallery.[4]

In Parys het sy die Afrikaanse skrywer Jan Rabie ontmoet. Wallace en Rabie is op 4 Januarie 1955 in die Britse Ambassade in Parys getroud. In Oktober 1955 verhuis die egpaar na Kaapstad waar hulle ’n huis in Groenpunt met Eric Laubscher en sy vrou Claude Boucharain gedeel het.[4]

## [wysig] Verwysings

1. ↑ Litnet, Marjorie Wallace, Besoek op 11 Julie 2007
2. ↑ 2,0 2,1 The Government Information website, Marjorie Wallace (1925 - 2005), The Order of Ikhamanga in Bronze for outstanding contributions to the visual arts, Besoek op 11 Julie 2007
3. ↑ Sanlam Kunsgalery, Kunswerk van die maand: Sunny studio, Wallace, Marjorie, Besoek op 11 Julie 2007
4. ↑ 4,0 4,1 Haydee Morgan-Hollander, Litnet, Met drif en vreugde: Haydee Morgan-Hollander gesels met Amanda Botha, Besoek op 11 Julie 2007

Hierdie artikel is 'n saadjie. Voel vry om Wikipedia te help deur dit uit te brei.
Ontsluit van "http://af.wikipedia.org../../../m/a/r/Marjorie_Wallace_c438.html"

Kategorieë: Saadjies | Suid-Afrikaanse skilders

##### Views

- Artikel
- Bespreking
- Huidige wysiging

##### Soek